ตลาดเตือนนักลงทุนตั้งสติ จากหุ้นผันผวน
เตือนนักลงทุนตั้งสติก่อนชื้อขาย หลังตลาดหุ้นผันผวนหนัก คาดหุ้นไทยปรับตัวลงตามภูมิภาค
9 ส.ค. 2554

เตือนนักลงทุนตั้งสติก่อนชื้อขาย หลังตลาดหุ้นผันผวนหนัก คาดหุ้นไทยปรับตัวลงตามภูมิภาค 
นายจรัมพร โชติกเสถียร กรรมการและผู้จัดการตลาด หลักทรัพย์แห่งประเทศไทย (ตลท.) กล่าวว่า  นักลงทุนต้องตั้งสติการขายทุนในช่วงนี้ให้มาก เนื่องจากตลาดหุ้นยังมีความผันผวนรุนแรงจากการไหลเข้าออกของเงินทุนต่างประเทศที่ได้รับผลกระทบจากปัญหาเศรษฐกิจการเมืองในยุโรป 
ล่าสุดดัชนีตลาดหุ้นดาวโจนส์ ตกลงกว่า 364 จุด ขณะที่ตลาดหุ้นฮั่งเสงตก1,300 จุดเฉลี่ยลดลง 7-8 %  ขณะที่ตลาดหุ้นสิงคโปร์ลดลง 3%  ส่วนตลาดหุ้นไทยนั้นคาดว่าจะปรับตัวลงตามตลาดภูมิภาคด้วย
อย่างไรก็ตามระบบตลาดหุ้นไทยเป็นระบบที่ดีรองรับตลาดหุ้นที่ตกรุนแรง  หากดัชชนีหุ้นตกเกิน 5 % ก็จะมีการประกาศเตือนนักลงทุน และหากตกเกิน 10% จะหยุดการชื้อขาย 10 นาที และหากเปิดการชื้อขายแล้วหุ้นยังตก เกิน 20%  ก็จะหยุดการชื้อขาย 1 ชม.